એમાં એક વખત જયશિખરીનો રાજદરબારી કવિ કનોજ પાસેના કલ્યાણી સામ્રાજ્યના રાજા ભુવડ ચાલુક્યના દરબારમાં ગયો.જઇને ભરદરબારમાં તેણે જયશિખરીના ભરપેટ વખાણ કર્યા અને કહ્યું કે હજી સુધી કોઇ માડીજાયો જાગ્યો નથી જે પંચાસર ઉપર આક્રમણ કરે.ભુવડને આમાં પોતાનો માનભંગ જણાયો અને ત્વરિત તેણે કલ્યાણીના સેનાપતિ મીરને સેના સજ્જ કરી પંચાસરને રગદોળી નાખવા કહ્યું.મીર છૂટ્યો.તેની ફોજ ડમરીઓ ચડાવતી પંચાસરને પાદર આવી પહોંચી.ઘમાસાણ યુધ્ધ જામ્યું.પંચાસરનું સૈન્ય નાનું હોવા છતાં જયશિખરી અને સુરપાળના પરાક્રમ સામે મીર ભૂંંડી રીતે હાર્યો.